
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  
privind aprobarea alocării sumei de 91.900 lei din bugetul local al Municipiului Focşani 

pe anul 2014 pentru organizarea manifestărilor prilejuite de sărbătorirea zilei de 24 Ianuarie,

 Ziua Unirii Principatelor Române
             Consiliul Local al Muncipiului Focşani, judeţul Vrancea, întrunit în şedinţă ordinară;

           - Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 91.900 lei din bugetul local al Municipiului Focşani pe anul 2014 pentru organizarea manifestărilor prilejuite de sărbătorirea zilei de 24 Ianuarie, Ziua Unirii Principatelor Române, raportul comun al Direcţiei economice, Direcţiei de resurse umane şi coordonare unităţi subordonate şi Serviciului comunicare, înregistrat la nr.67823/13.12.2013;

           - Văzând avizul favorabil al Comisiei de buget şi administraţie publică şi amendamentul consilierilor locali;

     -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art.1  Se aprobă alocarea sumei de 91.900 lei din bugetul local al Municipiului Focşani pe anul 2014 pentru organizarea manifestărilor prilejuite de sărbătorirea zilei de 24 Ianuarie, Ziua Unirii Principatelor Române,  după cum urmează:

· 30.000 lei din bugetul propriu al Primăriei Municipiului Focşani de la capitolul bugetar „Alte servicii în domeniile culturii, recreerii şi  religiei”(67.02.50), articolul bugetar „Alte cheltuieli cu bunuri şi servicii” (20.30.30) pentru achiziţionarea de materiale promoţionale (11.000 lei pentru 1.000 fulare tricolore,  3.750 lei pentru 500 cocarde, 5.250 lei pentru 3.500 lei steguleţe hârtie  şi 10.000 lei pentru 330 steaguri pavoazare oraş);

· 10.000 lei din bugetul propriu al Directiei de Dezvoltare Servicii Publice Focsani, de la capitolul bugetar „Alte servicii in domeniile locuintelor, serviciilor si dezvoltarii comunale” (70.02.50), articolul bugetar „Alte cheltuieli cu bunuri si servicii”(20.30.30) pentru amenajarea unei scene, podine şi divan, alte cheltuieli privind asigurarea utilităţilor şi pazei în zona de desfăşurare a evenimentului; 
· 51.900 lei din bugetul propriu al Colegiului Naţional „UNIREA” Focşani pentru organizarea, în perioada 30 - 31 ianuarie 2014, a Concursului Interjudeţean de Matematică „Unirea 2014”, ediţia a XIII-a, sumă care va fi utilizată astfel: 6.000 lei premii ( 6 premii I x 300 lei; 12 premii II x 200 lei; 12 premii III x 100 lei; 12 menţiuni x 50 lei ), 37.400 lei cazare cu masă inclusă  ( 170 persoane x 220 lei/persoană), 5.000 lei materiale promoţionale ( diplome, pliante, insigne, mape, pixuri, foi concurs), 3.500 lei evaluare concurs şi cheltuieli de protocol ( apă, ciocolată, cafea, fructe, fursecuri).

               Art. 2 Fondurile prevăzute la art.1, vor fi cuprinse în bugetul local al Municipiului Focşani pe anul 2014.
               Art. 3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate, Serviciul comunicare şi Direcţia de Dezvoltare Servicii Publice Focşani .
       PREŞEDINTE DE ŞEDINŢĂ, 

                                                                                  CONTRASEMNEAZĂ:
             Horhocea Dragoş                                          SECRETARUL MUNICIPIULUI 

                                                                                                                    FOCŞANI

               Corhană Eduard Marian        
Municipiul Focşani, 19 decembrie 2013                                                      

